hu en uk hu hu hu hu hu hu tl hu hu hu hu hu hu hu en hu hu hbs_lat hu hu hu hu hu hu hu hu hu pt hu hu de hu hu hu hu hu en hu hu hu hu hu hu hu hu hu hu hu hu hu hu hu hu hu hu hu en hu hu de hu hu en hu en hu en hu fr cs en en hu fr de en en de sv it fr de en en de fr en fr de en en ja de hu de de en en en de hu de de en en en fr hu fr fr en sv en fr en de fr en sv sv fr hu fr fr en fr sv sv hu fr sv sv sv fr en hu fr sv sv sv fr fr hu de en en fr de en fr fr en en de de ja fr de en en de fr fr hu de en en de fr de de fr en sv de sv fr uk de en en de en hu hu hu hu de hu hu hu hu hu hu uk hu en hu en en
Történetek sorozat 8. rész – (Ikarus Családok) – Tánczos család - Ikarus BSE
Sok helyen találkozhatunk azzal a gondolattal, ha az Ikarus BSE-ről van szó, hogy Ikarus család, családias egyesület, sőt mondhatni ez a családias életérzés végigkísérte az egyesület elmúlt 20-25 évét. Hogy ezek nem csak üres frázisok? Példákkal is alá tudjuk támasztani az Ikarus és a család összefonódását!
Az 1960-as évek elején, az első Tánczos a BKV elődjénél dolgozott. Ikarus buszt vezetett. Egy ilyen buszon ismerkedett meg jó’anyámmal. Pár évre rá megszülettem, mint második Tánczos. Ezen kívül az akkori családomnak nem volt semmilyen kötődése az Ikarushoz.
Az 1970-es években minden május elsejét a sportpályán töltöttük, mert a Gyár nagyszabású rendezvényt szervezett. Nekem a legendás ökörsütés nem igazán tetszett, de a jó’apám, mindig evett egy emberes adagot belőle. Leginkább a rendőrségi kutyás bemutatót vártam, amit a füves pályán tartottak meg. Minden évben! Ez volt az összes kapcsolat az Ikarus- sportpálya és köztem, mivel az akkori Magyarország legerősebb utánpótlás csapatnál fociztam, a KSI-ben.
Az 1980-as évek elteltek úgy, hogy nem voltam kint a pályán. A sporttelep teljesen kikerült a látóteremből. Tudtam, hogy van sportélet rajta, mert, pár haverom játszott a felnőtt csapatban, de ennyi, nem több. Az évtized közepén megszületett a fiam, a harmadik Tánczos, aki Gergő. Pár évre rá Réka lányom. Ő a negyedik Tánczos.
Az 1990-es évek elején, nagyvagány’ fiatal apaként levittem focizni az Ikarusba, az akkor 7 éves fiamat. Gondoltam kipróbálja magát, ha tetszik neki, akkor marad, ha nem, akkor váltunk.
Szerencsénkre egy fiatal, tele spiritusszal típusú edzőhöz került. Pár hét után láttam, hogy jó kezekben lesz a gyerek. Az edzőt Pista bácsinak hívták, csak egy évre rá tudtam meg, hogy Svantner a családneve.
Ez, lassan már 30 éve, hogy megtörtént. Úgy voltam vele, hogy az edzők, szülők rendben vannak, labda is van, kapu is van, (háló nem mindig), vörös salakos, meg saras-földes pálya „az van”, a rozzant infrastruktúra meg kit érdekel? Egyre több időt töltöttem a pályán, ha fáradtan is érkeztem, az edzések, meccsek után a ‘kiscsaládommal vigyorogva mentünk haza, meg aztán, a hétvégeken az egész család ott szurkolt a régi betonlelátón.
A 2000-es évekről csak annyit, hogy nem volt egyszerű időszak. Bekerültem az egyesület vezetőségébe. Nagyon észnél kellett lennünk, mert bőven volt probléma az Ikarus BSE körül. Lényeg az, hogy fennmaradt az Ikarus-sport! A többi már csak helyi történelem. A gyerekek, köztük Gergő fiam, örömmel járt edzésre, meccsre. Sok barátra tett szert, és érdekes módon, felnőttként is csak ezek a srácok maradtak meg a baráti körében.
Ez is igazolja, hogy nagyon fontos a gyerekkori sportbarátság, biztos, hogy sok Ikarusos van így ezzel. Ja, hogy, megtanult focizni, küzdeni, nyerni, veszíteni, közösséghez tartozni, hát ezek jöttek törvényszerűen maguktól. Köszönet az edzőknek érte! A harmadik Tánczos gondolt egyet és elment az Újpestbe focizni. Mivel szeretett edzésre járni, hamar bekerült a korosztályos kezdőcsapatba. Miután felnőtt korba lépett, visszajött az Ikarusba, és rá egy évre elkezdett edzősködni.
Ő lett az Ikarus BSE legfiatalabb edzője. 15 év alatt sok gyerek megfordult nála is, és nagyon tetszik, ha nagyritkán együtt megyünk valahová a kerületben, (mondjuk egy speciális könyvtárba’) mindig ránk köszön egy-egy volt játékosa.
Évről-évre növekedett a gyerekek száma, alig tudtunk megfelelő edzőket találni hozzájuk. A Tánczosok segítettek, ahol tudtak. Jól kezdődött a XXI. század. Gyorsan elszállt ez az évtized.
A 2010-es évek egyesületi élete, tényleg, egy budapesti sikertörténet. Új elnököt, nem véletlen, hogy Svantner Istvánnak hívják, a régieknek egyszerűen csak: a Svani. Látványos infrastrukturális fejlesztésen lettünk túl. Szakmai munka átalakítása kimagaslóan jó jövőképet rajzol a fellegekre.
Látjuk a rengeteg gyereket, akik itt vannak az egyesületnél, jól érzik magukat, és élvezzük a szüleik nagyfokú bizalmát. Nekem ez a siker mértékegysége, itt jött ki a 20-30 évnyi munka gyümölcse.
Évtized vége felé Réka lányomat, a negyedik Tánczost, elvette feleségül a nagyon bátor Steurer Roland, akit előbb ismertem, mint ő, mivel 11 éves kora óta Ikarusos. Láttam felnőni. Ő lett a vejem. Nincsenek véletlenek!, az ikarusbse.hu honlapot ő készítette, és szerkeszti. Mára már az öregfiúk csapatának fiatal oszlopos tagja.
A 2020-as évtized is remekül indult. Alig telt el pár nap és megszületett Gergő fiaméknál a legfiatalabb Tánczos, aki Boldizsár Sándor (anyja neve: Kulcsár Szilvia), mint ötödik Tánczos, majd, rá két hétre lányoméknál Steurer Bianka Mira (anyja neve: Tánczos Réka). Ő a hatodik Tánczos az Ikarus családban. Nagyszülőként úgy gondoljuk a feleségemmel, hogy az unokáinknak igen nagy az Ikarus-családtagi „kitettsége”, …. de azt is gondoljuk, hogy ez nem is baj, sőt!
2021. 03. 08- ra az Ikarus- család igazolt létszáma átlépte az 1 000 főt + szülők, szurkolók!
← Heti Program: 04.16-től-04.21-ig
Beszámoló: Kőbányáért Egyesület-Ikarus Bse 0:15 (0:7) →
BLSZ I. tabella 2022/2023
43. SZ. Építők SK
XV. Kerületi Issimo SE
Archívum Hónap kijelölése 2022 október 2022 szeptember 2022 augusztus 2022 július 2022 június 2022 május 2022 április 2022 március 2022 február 2022 január 2021 december 2021 november 2021 október 2021 szeptember 2021 augusztus 2021 július 2021 június 2021 május 2021 április 2021 március 2021 február 2021 január 2020 november 2020 október 2020 szeptember 2020 augusztus 2020 július 2020 május 2020 március 2020 február 2020 január 2019 november 2019 október 2019 szeptember 2019 augusztus 2019 július 2019 június 2019 május 2019 április 2019 március 2019 február 2019 január 2018 december 2018 november 2018 október 2018 szeptember 2018 augusztus 2018 július 2018 június 2018 május 2018 április 2018 március 2018 február 2018 január 2017 december 2017 november 2017 október 2017 szeptember 2017 augusztus 2017 július 2017 június 2017 május 2017 április 2017 március 2017 február 2016 december
Autóval a Margit utcáig, majd az onnan nyíló parkolóban van lehetőség megállni.
Hév: 8-as vagy 9-es jelzésű hév Mátyásföld Imre utcai megállóig.
Busz: Az Örs vezér tere felől a 244-es (Margit utcai megálló) vagy 44-es (Centenáriumi lakótelep megálló) jelzésű buszok.
Cím: 1165 Budapest, Bátony u. 1-33.